Mario Colli Dantogna (1920-87) 

Doa storieles de marangoi. 

Doi marangoi, I ea doi di che i louraa inze una ciasa a bete su un laoro. 

Un bel momento vien fora una femena pitosc in eta, che ra i disc: "Tosate, beassao un goto de vin?" "Ai ai, 
grazie mile, el beon vorentiera," "Ben, vegni fora inze cojina che ve I sarto fora." 

Ra tol un fiasco e ra sarta; ma I aea da esse calche mes che i I aea la, sto vin, parceche insieme I e vegnu 
pien de fiores, e mangare I ea come I ajedo. 

"Oiuto" ra disc, "ce fegura che ei fato, ce che me despiaje; ve preo scusame, I aee cronpa par el di de Pasca, 
e no cardee che el fosse 'su in malora. Ve dago un porno alora, che el ve fesc pi ben del vin ..." 

Ra daerse ra cardenza, e ra tol doi pome, ma un I ea un bel porno gran, e chel outro I ea propio na chegora. 
Chiste doi i se varda inze par el mus, e deboto i s.-copiaa fora dal ride a vede cosci; ma intanto un el se tol 
su el porno pi gran e el se I magna. Chel outro I a bu da se contenta de chel pi pizo. 

Dapo, canche i ea sole, chel che i aea tocia el porno pizo el disc: "Una bela creanza t as abu, a te toi su chel 
porno pi gran.""Parce" el disc chel outro, "tu cal araesto tolesc su?" 

"Po, chel pi pizo, ce da di." 

"Ben, ce te lagnesto tanto, t as ben abu chel pizo!" 

Un outra ota i ea inze un outra ciasa che i fajea un laoro, e ra parona ra i a porta doi gote de vin, e ra i a 
poiade sun na toura. 

"V ei porta doi gote de vin, beevelo" e ra sin va. 

Ma anche sta ota un I ea pien e un I ea nafre in 'so. 

Chel che I aea magna el porno gran, I a vedu alolo che i no n ea conpagne, ma el no vorea fei danoo burta 
fegura a se toi su chel pien, e alora el disc a chel outro: "'Son a se bee sto goto de vin prima che el se enpe 
de polar, e scometon che io beo chel che te vos tu, e ghin beo pi de te." 

"Va ben" el disc chel outro, "io me tolo chesto" e el se tol su el goto pien. "Asto vedu che te r as parduda, 

chel goto de vin che t as inze man el beo io, parceche I e chel che te vos tu!" 

(Anpezo-Cortina d'Ampezzo) 

Piero De Ghetto de Roche de Liseo (1932) 

Marenda inprestada. 

Nia da nuovo: chesta storia I aeo scrita an autra ota. 

Del 1914 Berta Krupp, (chela todesca che i a da al nome "Berta" al canon de la Prima Guera Mondial), la e 
passada par Borcia e co la so machina I a ciapa sote al pare, che se a roto na ianba. In duta Borcia I era solo 
un che parlaa polito todesco: Ioani Perini Cocio. Al nono Liseo I e du a I ciama chesto on, e al i a fato tira 
dosento tranche par i danes. 

La stemana passada son du, par caso, a data un che sta a Coneian, che vende vin e al se ciama anche el 

Ioani Perini Cocio. Se trataa de un che porta al nome de sa nono, fiol de Ernesto, fiol de Ioani. 

Infin che aspietao, I e ienu ize an camionista che ienia da Berlino, che golea ciaria an carego de vin. La 
cartes no era a posto e i no i se capia intra de i. Alora m ei betu de medo par i adia. Canche i s a incorto che 
parlao todesco, i me a fato traduse na letra e, co na telefonada a Berlino, i ei sistemade. Nia de straordinario 
par me che, daspo cuaranta ane de Germania, no ei fato de seguro fadia. 

Ma na roba bisogna che la scrive. Canche era daos a parla todesco ei sentu an grisol che me corea do par la 
schena: me ei pensa de nono Liseo che, alora, no I avarae mei podu pensa che so nevodo I avarae au I 
ocasion de rende al piazer che Ioani al i aea fato a el inchelota. Anche parce che da alora, I e pasa pi de 
novanta ane! 

(Borcia-Borca di Cadore 

Antonio Alberti Cuciarin (1946) 

R isola che no n e. 

Su r isola verde de Utopia, 
me beereo a ra medema agarola 
del loo e del agnel, 
del chetin e del leon, 




inze I segn de na pasc 
che ra durara fin che ra steles 
es no se destacara 
dal so incao del ziel. 

Un busc negro se res sgotira, 
par es bicia fora cissa agno, 
cemodo e can. 

E fosc, par cajo, 

es 'siara a scara fora 

un tapeo intarsia, 

e co r isola de Utopia 

tacada sun un volto real de ozeane. 

(Anpezo-Cortina d'Ampezzo) 

Piero Bressan Bernardi ( 1920 ) 

L era I invern. 

Nevere e giazoi 

strade serade 

te n bianch mondo fret. 

La val sconduda 
la canta scarzegna 
sot a n lastron d arzent. 

Par fontana 
na salera 
doi scorz inciadai 
i tra acua. 

Femene con seci e bigoi 
barch malseguri te n troi stret 
dalmede con balzoi e ranpoi 
che vien e che va. 

E, te na caspareza, 

omi coi calzoi e scarpe da fer 

i stroza 

legne e fen. 

Dai camin de le case 
ciare neolete 
le se leva leziere 
te I silenzio 
de na bianca pase. 

(Gosalt-Gosaldo (Agordino) 

Debora Busin ( 1978 ) 

Nono Giglio. 

Nono Giglio, en om valent, piciolet e assai content, 
cavei bianc e biei "bafoni": no I soportea i "grandoni 
Trancuilo senpre el stea, ogni tant anca I osea. 

Alto el so tono de os: enfati ghe venia la tos. 

Su ai Ganz el stea: tanti marevea i se fea, 
enveze el ghe cenia a no dovei di via. 

Calche ciasa, na gesola, i tabiai, 
finche I a podest I a senpre siega i prai 



La matina, dopo avei la fauz batu, 




el partia col coder e I dia en su; 
el sieghea la prima volta, I adorch, el terzin, 
no I ghen lassea la gnanca en cin: 
tut bel neto e restela el cenia chel pra. 

V ai dit che ai Ganz el stea, en santa pase el vivea. 

L era tant devoto a chel Sant tant noto, 

San Romedi, chel del ors, come via a Bolzan, 

ma el nono I era content, parche el I avea la a distanza de man 

Vesti da festa, cravata e capel 

col hurt tenp ma anca col bel, 

du a Gesia el dea a funzion, 

tute, ma proprio tute el disea su le orazion 

El nono Giglio I era en esenpio de n om de cor. 

Cuanti laori e piazer I a senpre fat con amor! 

Me par ancora che I dis: Vade su en Paradis! 

Ma no el Paradis che sie drio a pensa voi, 

I e onde che senpre el n a porta noi, 
trancuilo drio en col, vesin a n gaon 

El nono I a fat su en gran bel cason: 
en cason, ghe dison noi, 
se no te sa che che I e, I e sol afari toi 
e se no te ghe rive, ades mi te I scrive. 

Na piciola ciaseta de legn e de sas, 
da inte fodrada de lares, el font la da bas. 

L a fat la vedrina, la taola, el larin, 

la scala par di su de sora, inte caneva el vin. 

Capotaola senpre I stea, noi tuti se I scoltea, 

I avea senpre valch da ne conta e tant da ne nsegna: 
ades che no I e pi ... chele robe le resta inte mi. 

La sua vita I e stada dura ... 

El si I a cognessu la vera paura, 
de la guera poch el me a conta 
e mi no son duta a indaga. 

I agn i passa, e anca el nono I a scomenza sta mal, 
e su e du par chel ospedal, 
senpre forza el ghe a metu 
finche el Signor el se I a porta su. 

Nono Giglio te me a insegna 
che bisogna senpre ben se conporta, 
saluda tuti e se fida de pochi 
no fa mai del mal. 

Scolta tuti chel che i dis, 
e se guadagna ... el Paradis! 

El nono Giglio ... 

En om valent, piciolet e assai content, 
me par de sent! la sua os, co n colpo de tos: 
me sa proprio de si ... che I e cua con mi! 




Alora no pos me fa vede pensierosa, 
son la fia de la sua Rosa. 

Nono ... a sarevede lassu e ti varda senpre du, 

Te mande su en basin e ceneme en posto la vesin. 

(Falciade-Falcade) 

Italo De Candido Ciandon (1929) 

Teremot. 

Tra al fumo die macerie 
che stremi le strade 
tra sguergne de miserie 
voie disprade 
piande pensiere triste 
a pe die cede 
cosi sbreade. 

Anca al pra 

co I anma spremuda 

pari ch al dide: 

"Iustizia gno es duda? 

Signor, Signor 
vien du dla eras 
feime n favor 
fei sienti 
la to os 

ch io creda anca mo 
che dopo al dolor 
ine al To amor! 

(Sa Stefi-Santo Stefano di Cadore) 

Irlino Doriguzzi Bozzo (1946) 

Al lago Zestela. 

Zi ane ch al mar era blu, 
i pi fortunede dea du. 

Bience com al late partia liegre 
par torna dopo n meis come i negre. 

Ma nei che restone a Danta a fei fien 
I soroio al lago lo ciapone in pien. 

Bareta sul cio e oio spalmon 
e n pozlonel a fai da onbrelon. 

Conchilie al mar i dea a zerca 
e nei cassu i ganbar done a pesca. 

Cu la barca a reme ladu i dea 
e nei cassu su la porta dal barco s montea. 

Al rumor di mosconi ch al largo passea 
e nei I becade de tavane s ciapea. 




Ma se sa ch al soroio de Zestela 
t fa ni negro com na carbonela. 

Chei dal mar che tornea, domandea: 
"Sede dude al mar agli Avanel" 

"No, son stade al Zestela a tavane". 

(Danta-Danta di Cadore) 

Santino Ganz ( 1947 ) 

La tonega. 

I m a domanda de scrive 
su sto gran canbiamento 
che I e inte sti paes sto momento... 

I dis che sie pochi preve 
e parche no s i vede ... 

Me regorde en me parent 
anca el I a avest le so passion 
co I portava el tonegon 
e aon costiona 
su par en confin de pra ... 

El m a dit: caro ti, assa sta: 
co le femene 
i preve 

e I taren giaza ... 
no I e da se inpaza. 

(Falciade-Falcade) 

Rizieri Luciani ( 1957 ) 

Ecce Homo. 

Oci spiz, n viz 
"ab antiquo" dei bee: 
fita cul e scriz 

L e senre chela, 
pensier de nerf corent la 
anter mare ela 

Slef i dis la sua, 
laver leca sbessoi, n 
basin su la bua 

Segur, te voi ben: 

uhh, ah, me pias, che bel, uao, 

sobois el fen 

Mi desnut e crut 
confonde tra le neole 
el bel e I burt ... 

Almancol me par 
anca mi, inte I me, 
en cin ”avatar(a)". 



(Canal-Canale d'Agordo) 




Ernesto Majoni Coleto (1958) 

Scoto I tenpo. 



Scoto I tenpo 
che I peta 

su ra porta de ra me vita 

e me stremiscio 

parceche sei 

che aarei da i daerse. 

(Anpezo-Cortina d'Ampezzo) 

Sabrina Menegus de chi de Martin (1982) 

Polver de nieve. 

Cume che n croo 
al m a mola do 
al polver del nieve 
da sora n pezuo 

I a muda chel che sentio 
ize I me cuore 
e I a salva carche ora 
de n di che aeo maledi. 

(San Vido-San Vito di Cadore) 

Massimo Mosena Noni (1966) 

Amoor, amoor. 

Te ai cognossu, 
e I era de mai, 
fioria I insuda, 
le viole d intoor. 

Aon fat tante robe 
e anca doi fioi, 
e aon conpra casa, 
coi sacrifizi. 

Amoor, amoor, 
amoor, amoor. 

An di pero, 
ti t es canbiada. 

Te as cognossu 

un che vendea solche parole. 

Ma mi ai fat a fenta, 
no n ai volu vede, 
al noost amoor 
al no puol feni. 

Amoor, amoor, 
amoor, amoor. 

An di al tribunaal 
al me a slontana 
da la casa conprada 




coi sacrifizi. 



A ti t e resta 
la casa e i tosaat 
e chel che vendea tante parole. 
Amime resta solche 

I a moor, a moor, 
amoor, amoor. 

Alora ai toot, 

la vegia dopieta, 

de mo barba Nani, 

che la fa ancora al so dover. 

Te ai s-ciupeta 
e ai copa anca 
chel che vendea 
solche parole. 

Adees in presoon 
pense senpre a ti 
e a chela sera de mai 
che te ai cognossu. 

Amoor, amoor, 
amoor, amoor. 

(Zoldo) 

Eliana Olivotto 

Ranpegar. 

La su. 

Lontan ... senpre pi su ... 

su chela croda lissa, in pie ... 

dreta come an mur, 

na maceta nera, picenina, 

an ragnet granpa 

co le so zate, fis, 

sol al cor de n pensier, 

na voia granda de rivar 

che dis ... "Ades, voi veder mi!" 

Assa taser le erode 
Drio spetar ... 

Assa che se ferme I fia de I aria, 
dei usei, dei pez, dei pin ... 

An miracol. 

Desmentegada indrio la tera, 
te riva su: 

I ultimo sol in medo a n blu ... 
che pi blu no se pol. 

(Ospedal-Ospitale di Cadore) 

Antonio Pampanin Pellico ( 1905 - 84 ) 

Vegn su le lonbrie. 



Vegn su le lonbrie, 




studionse fioi 
tiron apede i atrezi 
e le massariei, 
scondon le fauz, 
tacon su i restii, 

I e da i da doi brosche 
a le caure, 

I e da fa i pestariei... 

Studionse fioi 
vegn su le lonbrie! ... 

Meton doi stanghe 

de traves del ru 

e doi toch de peta 

inte sacona de la giacheta 

de medalana, 

e don su a rende cont, 

senza fa i mone, 

senza esse cioch come strie, 

studionse fioi 

vegn su le lonbrie!... 

(Zope-Zoppe di Cadore) 

Adeodato Piazza Nicolai (1944) 

Radis. 

Se / on e na radis, 
la tera I e so femena: 
nuia nasse senza seme. 

(Mircea EUade, Una fores ta di simboli) 

Vedo ncora chei grope ntorcolade de radis 
che da bocia me nzupaa cuanche coreo 
tel bosco davoi del zimitero, e le radis 
de le patate cuanche la mare zapaa, 
e chele del sorgo cuanche deone a roba 
le panoce mede madure. No son mai desto 
a ciatame na radis anziana ma me recordo 
I saor amaro cuanche me fardel Bepino 
me a fato magna n bel toco de chela radis 
(e tante ane dopo I a fato conpai col nostro 
fioi Giacomo inte n Selva). E cuanta fifa 
se n toco de ramo o de radis sautaa fora 
come na bissa sconta te I erba. Me son tacou 
a le radis de la fameia cuanche son emigrou 
e apena tornou ei ciatou che le radis era 
cuasi sparide. No sei aonde I e deste a fini. 
Radis che na ota tignea anche pi dei funaze 
ades le se spaca come n filo de ragno te I erba. 
No somea vero che anche le nostre radis 
se ebe marziu cussi presto, che le see dute 
sparide come le nostre sghirate e io me ciato 
senpre de pi senza radis, nveze avon tanto 
ma tanto bisuoi de radis, se no deventon 
come i laris scavezade par tera a marzi. 

Padova, 21 maggio 2007 - ore 23,15 
(Vigo-Vigo di Cadore) 




Gabriele Riva (1975) 

La pitarela e I ors. 

Pitarela che te 'sgola, 
te te poia e po te scan pa 
me darietu le to ale? 

Te ndareelo de me cio? 

Oi sae, dime corios, 
se a vardane dal de sora 
semeon istes a ors. 

(Oltach-Voltago Agordino) 

Federico Soppelsa. 

La giostra. 

De chi ani i ghe ciamea "i mestieri sbaliai", 

I avea la giostra e el tiro a segno senpre tacai: 
no I se metea su n pra bel dret e co I erbeta, 
ma su stret e col giaron, via a Veroneta. 

Mi ere en bocia e par noi alora vede na giostra 
I era n evento straordinario, la sentiane anca en cin nostra. 

Tante luci colorade che a contale se fea fin fadiga, 
el giradischi co le canzon de Celentano che te sentii fin da lontan 
Posto par gira ghen era poc e le carieghe le sfalivea i muret 
sia su le scale del tabachin che sora el Biois verso I Giacomin. 

Se per caso te saltei fora da la cariega de la giostra 

0 te te catei in mez a le Alfa e le Sax 
opura du ente I Biois in mez ai sas. 

El paron del Luna Park I avea anca tanti fioi 
e noi riane contenti s i venia a scola con noi. 

Se te t i fei amighi i te regalea i getoni de la giostra, 

1 unico modo par monta su, parche i schei i era pochi a casa nostra. 
Che fea di avanti el tiro a segno I era so fia, 

la era talmente bela che la Loren no la ghe n podea nia: 
i dea tuti a vede sta tosata straordinaria 
e con chela scusa i tirea anca co la carabina a ria. 

Te n canton de chel picol tiro a segno 
I era en orso, cossi grant che I parea vero, 

I avea el corpo pien de botogn, 

su le zate, sul peto e parfin sui comedogn. 

Ogni ota che valgugn i lo centraa, 

I orso el fea en gran vers e el se movea: 
i popi picoi i ciapaa parfin paura, 
i brazolea so pare e i se tachea su su la ventura. 

Dopo I era le bambole che parea vere, su su la scanzia, 
sol chi che fea na strage de centri e se le portea via: 
le era rosse, bionde, more, alte en metro, ben vestide. 

Co i se n ascordea cuant ch i avea spendu par ciapale, 
ghe passea la voia anca de ride! 

Dopo na setimana de festa i desfea su tut, 
e co te passei la i prim di I era en cin brut. 

Te parea de vede ancora la giostra che girea, 
de sent! la musica che el giradischi el ne mandea. 



(Zenzenighe-Cencenighe Agordino) 




